Etelä-Tirolin arkeologinen museo

Etelä-Tirolin arkeologinen museo (saks. Südtiroler Archäologiemuseum, ital. Museo archeologico dell'Alto Adige) on Etelä-Tirolin pääkaupunki Bolzanossa sijaitseva arkeologinen museo, jonka vetonaula lienee Ötzi-muumio. Museon tekemä tutkimus keskittyy Ötziin, mutta myös laajemmin Alppien eteläosan, jossa on ollut ihmisasutusta mesoliittisesta kaudesta lähtien, arkeologiaan. Pysyvän, ja Ötziin keskittyvän, perusnäyttelyn lisäksi museossa on myös vaihtuvia näyttelyitä, jotka käsittelevät arkeologiaa. Vuodesta 2022 lähtien museon johtajana on toiminut Elisabeth Vallazza. Museon sisäänpääsymaksu on aikuisilta 13 euroa ja se järjestää myös opastettuja kierroksia. Lähteet